CELEX: 62016TN0347
Language: da
Date: 2016-06-29 00:00:00
Title: Sag T-347/16: Sag anlagt den 29. juni 2016 — Inox Mare mod Kommissionen

16.8.2016   
            
            
               DA
            
            
               Den Europæiske Unions Tidende
            
            
               C 296/38
            
         Sag anlagt den 29. juni 2016 — Inox Mare mod Kommissionen
   (Sag T-347/16)
   (2016/C 296/48)
   Processprog: italiensk
   
      Parter
   
   
      Sagsøger: Inox Mare Srl (Rimini, Italien) (ved advokat R. Holzeisen)
   
      Sagsøgt: Europa-Kommissionen
   
      Sagsøgerens påstand
   
   Sagsøgeren har nedlagt påstand om, at Kommissionens afgørelse af 6. januar 2016, hvorved det fastslås, at godtgørelse af importafgift i en konkret sag (REM 02/14 — C (2015) 9672 final, er ubegrundet, annulleres, og at Kommissionen tilpligtes at betale sagens omkostninger.
   
      Søgsmålsgrunde og væsentligste argumenter
   
   Den anfægtede afgørelse i den foreliggende sag udgør en opfølgning på afgørelsen, der er anfægtet i sag T-289/16, Inox Mare mod Kommissionen.
   Til støtte for søgsmålet har sagsøgeren gjort gældende, at den anfægtede retsakt er ulovlig som følge af de alvorlige retlige fejl, der er begået i forbindelse med den procedure, der blev udført af OLAF og konkluderet i den anfægtede endelige rapport i sag T-289/16, der er nævnt ovenfor.
   Den anfægtede retsakter er konkret behæftet med:
   
               —
            
            
               en tilsidesættelse og urigtig anvendelse af fællesskabslovgivningen om antidumpingtold.
            
         
               —
            
            
               en tilsidesættelse og urigtig anvendelse af både fællesskabslovgivningen og den filippinske lovgivning om det krav, som de filippinske toldmyndigheder er pålagt om at kontrollere oprindelsen af de varer, som disse myndigheder har certificeret.
            
         
               —
            
            
               en tilsidesættelse og urigtig anvendelse af artikel 220, stk. 2, litra b), i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (EFT 1992, L 302, s. 1).
            
         Sagsøgeren har således nedlagt påstand om annullation af den anfægtede afgørelse som følge af en tilsidesættelse af traktaterne og af retsreglerne om deres anvendelse samt Den Europæiske Unions charter om grundlæggende rettigheder og navnlig dens artikel 41.